adult braces in Englewood Colorado
cigna dental in 37849
dental bridge repair in Rockville Centre 11570
gap teeth Augusta GA
what is a veneer in Los Angeles CA HomeFlatweave RugsKangri Cotton Rug-orange > Design # 1556 > 6' x 9'
SKU: 1556Categories: All Rugs, Clearance, Cotton Rugs, Flatweave Rugs Jhb kry gou nuwe leiers, beloof nuwe burgemeester | Netwerk24
Jhb kry gou nuwe leiers, beloof nuwe burgemeester
Deur Tshidi Madia, News24 05 Desember 2019 16:34
Die Johannesburgse metroraad sal teen die einde van die week ’n nuwe bestuurspan hê, sê Geoff Makhubo, die pasverkose burgemeester.
Hy het Donderdag op ’n nuuskonferensie aan joernaliste gesê hy is slaggereed vir sy nuwe pos.
Die ANC het Woensdag met die hulp van die IVP en kleiner partye – waaronder die PAC, die AIC en al-Jama-ah – weer beheer oor die metro verkry nadat hy dit in die 2016- munisipale verkiesing aan ’n koalisie onder leiding van die DA verloor het.
Makhubo het bevestig dat die ANC ’n formele koalisie sal aangaan met die kleiner partye wat hom gehelp het om beheer oor die metro te kry. “Ons onderhandel nou oor wie wat sal lei. Dit sal ’n allesomvattende regering wees.”
Geoff Makhubo, die ANC se burgemeesterskandidaat, Woensdag by die raadsaal voordat die stemmery plaasgevind het. Foto: Felix Dlangamandla
Hy sê die ANC sal ook na die DA en die EFF uitreik omdat hy ’n verenigde metro wil bou. “Die afgelope drie jaar het ons verdeeldheid en ’n uiters toksiese politieke en administratiewe omgewing verduur,” sê hy.
Makhubo beweer die metro se geldsake is op die rand van ’n ineenstorting en woonbuurte lyk soos stortingsterreine weens ’n gesloer met vullisverwydering. Hy sê grondbesettings neem toe, en so ook misdaad in die middestad.
Dit is ten spyte daarvan dat Herman Mashaba, die voormalige burgemeester, beweer hy laat die metro in ’n goeie posisie agter, met drie onafhanklike organisasies wat bevind het dat die metro se geldsake gesond is.
Volgens Makhubo is die ANC daartoe verbind om korrupsie te bekamp.
“Die huidige modus operandi in die metro is nie om deursigtige tenderprosesse te volg nie, maar om regulasie 32 te gebruik om kontrakte toe te ken, meestal aan maatskappye wat nie die vereiste bevoegdhede het nie.
“Ons sê nie dat sommige van die probleme in Johannesburg nie oorgeërf is nie.
“As jy kyk na die informele nedersettings onderweg na die suide, kyk wat in wyk 109 (in Sandton) gebeur . . . (As jy kyk na) wat in Ivory Park gebeur, moet jy sekerlik erken dat die toepassing van ordonnansies, boubeheer, ineengestort het,” sê hy.
Die feit dat diensverskaffers nie betyds betaal word nie en die toestand van instellings soos Joburg Water en City Power sal bespreek word sodra hy met die stadsbestuurder vergader het ná Donderdag se raadsvergadering, sê hy.
As jy kyk na die informele nedersettings onderweg na die suide, kyk wat in wyk 109 (in Sandton) gebeur . . . (As jy kyk na) wat in Ivory Park gebeur, moet jy sekerlik erken dat die toepassing van ordonnansies, boubeheer, ineengestort het
Meer oor: Geoff Makhubo
Makhubo gooi wal skaars ná hy Jhb-burgemeester word
Ramaphosa bly tuis ‘omdat hy onveilig voel’
Aanvaar hof se beslissing oor Makana, sê Samwu
Noordwes: Inwoners wil hof vra om dorpe self te bestuur